stanford-oval/wikipedia huggingface dataset:
אילנית אדלר
הערות שוליים

↑  אילנית אדלר, באתר אישים
↑  רון גרנות, והרי התחזית, באתר ynet, 27 ביולי 2005
↑  יהיה חורף בסוף??, באתר מגזין נשים, פייסבוק, ‏21 בדצמבר 2017
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אילן סבג

| --- | --- |

 לידה:  12 במרץ 1970 (בן 54) דימונה, ישראל
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1988–2020 (כ־32 שנים)
 דרגה:    תת-אלוף
 תפקידים בשירות
 מפקד סיירת יעל  סגן מפקד יהל"ם   מפקד גדוד 603  מפקד בא"ח הנדסה  ראש ענף הנדסה במל"י   קצין הנדסה פיקודי ומפקד י"פ חה"ן 803 פיקוד הדרום  רמ"ח תחה"נ ומשנה לקצין הנדסה ראשי   מפקד בית הספר להנדסה צבאית  קצין הנדסה ראשי
 פעולות ומבצעים
   המערכה ברצועת הביטחון האינתיפאדה השנייה   מלחמת לבנון השנייה   מבצע צוק איתן מבצע מגן צפוני
אילן סבג (נולד ב-12 במרץ 1970) הוא קצין צה"ל במילואים בדרגת תת-אלוף. שימש כקצין ההנדסה הראשי בשנים 2017–2020.
ביוגרפיה

סבג נולד וגדל בדימונה. התגייס לצה"ל ב-1988 ושירת כלוחם-פלס ומפקד כיתה בחיל ההנדסה הקרבית. לאחר קורס קצינים שירת כמפקד מחלקה, סגן מפקד ומפקד פלוגת הנדסה. פיקד על סיירת יעל בתקופת הלחימה בדרום לבנון והשתתף במבצע מרכבות האלים. לאחר מכן שימש סגן מפקד יהל"ם (יחידת הנדסה למשימות מיוחדות).
ביוגרפיה > מפקד גדוד 603

סבג פיקד על גדוד 603 באינתיפאדה השנייה, תקופה בה לחם הגדוד באזור רצועת עזה, בשנים 2003–2005. סבג החליט להשתמש במחלקת הסיור (מחס"ר, בפיקודו של סגן אדם קימה) לפעילות התקפית נגד המחבלים ולא רק לביטחון שוטף. לוחמי המחס"ר התאמנו למשימה זאת, בין השאר בצליפה ביום ובלילה, ופיתחו טקטיקות ללוחמה זעירה ומארבים. האימונים נשאו פרי ובתקופה זו חיסלה המחס"ר עשרות מחבלים, רבים מהם על ידי צלפי היחידה במארבים ובטקטיקות שפיתחה, וזאת ללא נפגעים למחס"ר. על הישג זה זכתה המחס"ר בצל"ש אלוף פיקוד הדרום. תחת פיקודו הגביר הגדוד את השימוש בדחפורי D9 משוריינים לפתיחת צירים בעקבות השימוש הרב במטעני גחון שהצליחו להשמיד 4 טנקים ישראליים. על כך אמר
"במלחמה הקשה מול מטעני הצד ברצועה בא לידי ביטוי ה־'די-9', אותו דחפור ענק שפותר כל בעיה בשדה, 'מלך' הקרב, ללא ספק. בעזה המפלצת הזו פשוט רמסה את הקרקע ואת כל מה שניצב מולה. החיילים שהפעילו את הדחפורים האלה עשו עבודה מקצועית, הם דרסו כל בית חשוד שבו התבצרו מחבלים והצילו חיים של הרבה חיילים, כי הייתה לנו בעיה קשה עם מטעני הגחון, שטנקים ונגמ"שים עלו עליהם. מכיוון שהגחון לא ממוגן כמו שאר כלי הרכב היו לא פעם נפגעים רבים, עד שהגיעו ה'די-9' ופשוט הורידו כף פלדה לקרקע ונסעו כשהם מגרדים את האדמה ומפוצצים כל מטען שהיה בדרך ושהיה מיועד לפוצץ טנק או נגמ"ש. ראיתי לא מעט כפות כאלו עפות באוויר עם פיצוץ מטעני הצד."
ביוגרפיה > תפקידי מטה

לאחר מכן שימש מפקד בא"ח הנדסה ועמד בראש ענף ההנדסה במרכז לאימוני יבשה. כאלוף-משנה שימש כקצין ההנדסה של פיקוד הדרום, כיהן כראש מחלקת תורת ההנדסה הקרבית בזרוע היבשה וכמשנה לקצין הנדסה ראשי. ב-2013 מונה למפקד בית הספר להנדסה צבאית. בתום תפקידו יצא ללימודים במכללה לביטחון לאומי. ביולי 2016 הוחלט על מינויו לכהן כקצין הנדסה ראשי, והעלאתו לדרגת תא"ל (תת-אלוף).
בפברואר 2021 נבחר על ידי הרמטכ"ל אביב כוכבי לעמוד בראש ועדת חקירה בנוגע למותו של רון אליהו, במהלך גיבוש צנחנים, כתוצאה מהידרדרות אוטובוס, בה מצא רון את מותו.
ביוגרפיה > קצין ההנדסה הראשי

באוגוסט 2017 הועלה לדרגת תת-אלוף ומונה לקצין הנדסה ראשי. הוא שירת בתפקיד עד אוגוסט 2020.
כקהנ"ר פיתח סבג תפישת לחימה הנדסית אותה כינה "הנדסת המפץ". לפי תפישה זו בשדה הקרב המודרני, הכולל ארגוני טרור המתבצרים בשטח אזרחי בנוי, האיום העיקרי הוא מטעני חבלה, מלכודות נפץ ורשת מנהרות תת-קרקעיות התקפיות והגנתיות כאחת. תפקידו העיקרי של חיל ההנדסה הקרבית בשדה קרב זה הוא להתגבר על האיומים הללו, להגן על הכוחות המתמרנים ולהשמיד את תשתיות הטרור והלחימה של האויב. לפיכך הכוחות ההנדסיים מהווים חלק חיוני במערך המתמרן ונדרשים להוביל בחזית לצד החי"ר והטנקים. לשם ביצוע המשימה הועלתה רמת ההכשרה של הפלסים ונוספו לה יכולות קומנדו, חבלה מתקדמת, נטרול זירות מטענים ולוחמת מנהרות. זאת בנוסף להצטיידות באמצעי לחימה מתקדמים ובהם רובוטים צבאיים, כלים כבדים ומשוריינים.
בתקופתו המשיך חיל ההנדסה הקרבית בהתעצמות: הנמ"ר ההנדסי נקלט בחיל (בגדוד 603) ונרכשו עשרות כלי צמ"ה בהם דחפורים שמוגנו בישראל, שופלים, מחפרים כבדים מדגם באגר E-349 שמוגנו בישראל ומקדחי-בורות. כמו כן הצטייד חיל ההנדסה ברובוטים ובהם כלי צמ"ה בלתי מאוישים. לצד הרכש, החליט סבג, שחלק מיכולות הקומנדו, החבלה והלחימה בתווך התת-קרקעי של יהל"ם יוטמעו גם בגדודי ההנדסה הקרבית הרגילים. יכולות אלו יאפשרו להם לצד פריצת הדרך ונטרול מטעני האויב גם הגדלת הקטלניות ויכולת ההשמדה של תשתיותיו. תחת פיקודו הטמיע פיקוד הדרום טכנולוגיה מתקדמת לאיתור והשמדת מנהרות תת-קרקעיות, דבר שהוביל לרצף מוצלח של השמדת למעלה מ-15 מנהרות טרור חודרות גדר ברצועת עזה, כאשר בפיצוץ אחת המנהרות נהרגו 14 מחבלים. בדצמבר 2018 הוביל את החיל במבצע מגן צפוני לניטרול מנהרות הטרור שחפר חזבאללה לשטח ישראל, תוך הטמעת טכנולוגיות פורצות דרך לאיתור מנהרות וניטרולן. המבצע הסתיים בהצלחה וליהל"ם הוענק צל"ש אלוף פיקוד הצפון. ב-2019 הוציאה מקהנ"ר, ביחד עם עמותת חיל ההנדסה, ספר מורשת ובו תיאור מפורט של תולדות החיל ומורשת קרב.
באוגוסט 2020 סיים את תפקידו והוחלף בידי תא"ל עידו מזרחי.
ביוגרפיה > לאחר שירותו הצבאי

סבג מכהן כמנכ"ל חברת עתיר אנרגיה מתחדשת.
הוא בעל תואר ראשון במשפטים ותואר שני במינהל ציבורי ואסטרטגיה.
הערות שוליים

↑  אמיר זוהר, זה מה יש, ועם זה נפסיד, באתר הארץ, 23 באוגוסט 2006.
↑  ראשונים תמיד: מורשת חיל ההנדסה הקרבית, ישראל 2018. עמ' 298.
↑  מקור(הקישור אינו פעיל, 14:11, 26 בדצמבר 2018 (IST)).
↑  רמי שני‏, צה"ל ניקה 3 שדות מוקשים ליד מושב חצבה בערבה, באתר וואלה, 20 ביוני 2011
↑  משפחת הכסופים לא שוכחת את נופליה, אתר צה"ל, 31 באוקטובר 2011
↑  בהל"ץ, אתר זרוע היבשה
↑  ניר דבורי, ‏סבב מינויים בצה"ל: אל"ם אייל קרים ימונה לרב הצבאי הראשי, באתר ‏מאקו‏, 11 ביולי 2016, ראו בסוף הכתבה.
↑  פוסט בדף הפייסבוק של חיל ההנדסה הקרבית, 17 באוגוסט 2017.
↑  אמיר בוחבוט‏, ואז יגיע בום: הלוחמים שיפצחו את מבוך הנפץ הקטלני שיחכה לצה"ל, באתר וואלה, 8 בפברואר 2018.
טקס החלפת קהנ"ר, תא"ל אושרי לוגסי הקהנ"ר היוצא, היוצא, אלוף קובי ברק מפקד זרוע היבשה, תא"ל אילן סבג הקהנ"ר הנכנס, בטקס שהתקיים ב-17 באוגוסט 2017.
תא"ל אילן סבג בנאום הפרידה בטקס החלפת קהנ"ר, 2020
טקס החלפת קהנ"ר באוגוסט 2020 (במהלך התפרצות נגיף הקורונה בישראל), מימין לשמאל: קהנ"ר היוצא תא"ל אילן סבג, מפקד זרוע היבשה יואל סטריק וקהנ"ר הנכנס עידו מזרחי.
אילנית (אלבום, 1974)

"אילנית" הוא אלבום האולפן החמישי של הזמרת הישראלית אילנית. את האלבום הוציאה לאור ביוני 1974 חברת התקליטים התקליט חיפה, כשנתיים לאחר הוצאת האלבום הקודם בעל אותו השם. נכללו בו מספר להיטים שדורגו במצעדי הפזמונים השבועיים בישראל, כמו "אבל המנגינה", "אי שם" ו"ללכת שבי אחרייך".
על האלבום

בשנת 1973 לקחה אילנית הפסקה מהוצאת אלבומים חדשים, כיוון שנבחרה לייצג את ישראל באירוויזיון 1973, שהתקיים בעיר לוקמסמבורג. זו הייתה השתתפותה הראשונה של מדינת ישראל בתחרות הזמר של האירוויזיון, והשיר הנבחר היה "אי שם". הוא הגיע למקום הרביעי בתחרות, זכה להצלחה אדירה בישראל, ואף דורג במקום השני במצעד השנתי לשנת ה'תשל"ג.
לאחר מכן פורסם הסינגל "אבל המנגינה", שהגיע בשיאו למקום השלישי במצעד השבועי של רשת ג'. "ללכת שבי אחרייך" בהשתתפות שלישיית צבע טרי הוא שיר אהבה שנכתב לאחר המשבר המורלי-לאומי שנחלה מדינת ישראל לאחר מלחמת יום הכיפורים. הוא דורג במקום ה-24 במצעד השנתי. כמו כן, אילנית זכתה בפעם הרביעית ברציפות בתואר "זמרת השנה".
ביקורות

בעיתון "מעריב" שיבחו את אילנית על הוצאת האלבום בביקורת שפורסמה ב-3 ביוני 1974. נכתב בביקורת:
אילנית מגישה את האלבום בכישרון, שמענג את האוזן עם שיריה החדשים, כמו "ללכת שבי אחרייך", "אבל המנגינה", "אחי גיבורי התהילה" ואחרים. כרגיל, נעים לשמוע את קולה החם, הנעימות והעיבודים המוצלחים. אפילו העטיפה, מעשה ידי הצלם משה רז, נאה לעין
רשימת השמעה

| מס' | שם | משך |
| --- | --- | --- |
| 1. | אבל המנגינה  | 3:21 |
| 2. | אחיי גיבורי התהילה  | 5:11 |
| 3. | ברזיל  | 2:51 |
| 4. | הרכבת  | 2:51 |
| 5. | לשמוע אותך חולם  | 2:51 |
| 6. | אי שם  | 3:11 |
| 7. | ללכת שבי אחרייך  | 5:01 |
| 8. | כי הנני בא  | 4:31 |
| 9. | אילסיה  | 2:06 |
| 10. | אין מקום בחוף  | 4:21 |
| 11. | הדשא הירוק עדיין צומח  | 3:01 |
| 12. | אנה אלך  | 3:26 |
הערות שוליים

↑  אי שם, פזמונט
↑  ללכת שבי אחרייך, פזמונט
↑  תשל"ד, פזמונט
↑  עמוד 25, מעריב
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
אלקנטרה

ערך זה עוסק בעיר בברזיל. אם התכוונתם למשמעות אחרת, ראו .
| --- | --- |
דגל אלקנטרהדגל אלקנטרה

 מדינה:  ברזיל ברזיל
 מדינה:  מרניאו מרניאו
 שטח:  1,457.916 קמ"ר
 גובה:  4 מטרים
 אוכלוסייה:  ‏
  ‑ בעיר:  18,466 (2022)
 קואורדינטות:  2°8′S 44°37′W﻿ / ﻿2.133°S 44.617°W﻿ / -2.133; -44.617
 אזור זמן:  UTC-3
 http://alcantara-ma.hpg.ig.com.br
  מפת מיקום  מפה מפורטת   (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיאלקנטרה(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיאלקנטרה(למפת מרניאו רגילה) סאו לואיס אימפרטריס סאו ז'וזה דה ריבמאר  קשיאס צ'ימון קודו אסאילנדיה באלסס האוקיינוס האטלנטי פיאאוי באהיה טוקנטינס פארהאלקנטרה(למפת מרניאו מוגדלת) סאו לואיס אימפרטריס סאו ז'וזה דה ריבמאר  קשיאס צ'ימון קודו אסאילנדיה באלסס האוקיינוס האטלנטי פיאאוי באהיה טוקנטינס פארהאלקנטרה  he tabBackground:;tabBorder:#aaa;defaultTab:0;
 
אלקנטרה (בפורטוגזית Alcântara) היא עיר בברזיל במדינת מרניאו. בעיר אוכלוסייה של 22,000 נפשות, והיא מרוחקת 30 ק"מ מסאו לואיס, עיר הבירה של מרניאו.
היסטוריה

העיר הוקמה על ידי חוקרים צרפתיים במאה ה-16 ונכבשה מאוחר יותר על ידי הפורטוגזים, אשר השתמשו בכפר הקטן כתחנה בדרך לכיבוש סאו לואיס מידי ההולנדים ב-1646.
העיר מוכרזת על ידי הממשל הברזילאי כמורשת היסטורית לאומית. כלכלת העיר מבוססת בעיקר על תיירות ודייג.
סוכנות החלל הברזילאית מתחזקת את מרכז החלל אלקנטרה. ב-22 באוגוסט 2003, התרחשה תאונה כאשר הרקטה VLS-1 התפוצצה ו-21 טכנאים ברזילאים נהרגו.
אישה מסרקת את שערה

| --- | --- |

 מידע כללי
 פַּסל:  אלכסנדר ארכיפנקו
 תאריך יצירה:  1914
 טכניקה וחומרים:  יציקת ברונזה  (מהדורה מאוחרת ומוגדלת, סדרה של 7 יציקות)
 ממדים בס"מ
 רוחב:  40 ס״מ 
 גובה:  180.5
 עומק:  40 ס״מ 
 נתונים על היצירה
 מספר יצירה:  B66.1660 (מוזיאון ישראל) 
 מיקום:  מוזיאון ישראל ירושלים שבישראל
 קואורדינטות:  31°46′22″N 35°12′14″E﻿ / ﻿31.77277°N 35.20376°E﻿ / 31.77277; 35.20376
 
אישה מסרקת את שערה או "אישה עומדת" הוא פסל המתוארך לשנת 1914 או לשנת 1915 מאת הפסל האמריקאי יליד רוסיה אלכסנדר ארכיפנקו.
הפסל מציג דמות נשית המתוארת בסגנון קוביסטי-סינתטי. מתוך סגנון זה יצר ארכיפנקו את דמותה האישה כצורות גאומטריות המרכיבות את קווי המתאר. בעוד פלג גופה התחתון הוא בעל מאפיינים טבעיים יותר, מציג פלג גופה העליון שימוש נועז יותר בשפה הקוביסטית - פניה של הדמות הם חלל "נגאטיבי", חלל חסר, ואילו השיער והיד מתחברים לכדי צורה אחת. השיער אף מסומן בקווים מחורצים ודקורטיבים.
היצירה, הנחשבת לאחת מן היצירות הידועות ביותר של פסל זה, קיימת בכמה וכמה גרסאות. חלק מן היציקות עשויות ברונזה ואילו אחרות, מאוחרות יותר עשויות ברונזה מוזהבת. היציקה גבוהה ביותר מבין הדמויות היא בגובה של כ-180 ס"מ. גרסאות אחרות קיימות בגובה של 63 ס"מ וקיימות אף גרסאות, מוקדמות ברובן, בהן גובה של הדמות הוא כ-36 ס"מ.
אם הכדורגל

| --- | --- |
לוגו הסרט
לוגו הסרט
 בימוי:  גרגורי מקלאצ'י 
 שחקנים ראשיים:  מיסי פייל   אמילי אוסמנט   אלון גולד   דן קורטז
 מדינה:  ארצות הברית 
 חברת הפקה:  Ladies' Home Journal 
 חברה מפיצה:  Anchor Bay Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  30 בספטמבר 2008
 משך הקרנה:  91 דק' 
 שפת הסרט:  אנגלית 
 סוגה:  סרט קומדיה, סרט כדורגל 
 דף הסרט ב־IMDb
 
אם הכדורגל הוא סרט בבימויו של גרגורי מקלאצ'י ובכיכובן של מיסי פייל ואמילי אוסמנט. הסרט שודר ב-30 בספטמבר 2008.
עלילה

הסרט מתחיל עם וונדי (מיסי פייל) כשהיא מתעוררת מאוחר בבוקר. היא מעירה במהירות את שלושת ילדיה. בקה (אמילי אוסמנט), בתה הבכורה, שואלת אותה אם היא כיבסה את חולצת הכדורגל של קבוצת הכדורגל גלקסי. וונדי, אשר לא כיבסה אותה, ממהרת לכבס אותה. המאמן של בקה אומר שמליבו, הקבוצה היריבה שהם משחקים מולה, היא קבוצה בלתי מנוצחת. המשחק מתחיל ומליבו מנצחת 0–6. וונדי שוכחת לקחת את בקה מהמשחק.  באותו לילה בקה מסתכלת על התמונות של אביה, שנפטר כאשר היה שחקן כדורגל. הוא היה המאמן של הקבוצה של בקה. למחרת באימון הכדורגל המאמן אומר שהוא פגש את כוכב הכדורגל האיטלקי לורנצו וינצו כשהיה בחופשה באירופה. מאז שנפצע בברך הוא לא משחק כדורגל אך הוא הסכים להגיע ולאמן את הקבוצה. כל הבנות מתרגשות והן מתכננות את מסיבת קבלת הפנים שלו. וונדי הולכת לפגוש אותו בשדה התעופה. בשדה התעופה לורנצו אומר שהוא לא המאמן של הקבוצה ושהוא סתם אמר את זה. לאחר מכן הוא מציע לוונדי שאם הוא יהיה המאמן היא תאמן איתו, וונדי לא מסכימה והיא נותנת לו אגרוף והוא בורח. מאוחר יותר בקה שואלת את וונדי איפה לורנצו והיא אומרת שהוא בדרך. לאחר מכן וונדי הולכת לספרים שלה ואומרת להם שהיא רוצה להיראות כמו לורנצו, והם מאפרים אותה כמוהו. היא באה למסיבה בתור לורנצו.
למחרת באימון הכדורגל טוני, מעצב השיער של וונדי, עוזר לה לאמן את הקבוצה כשהיא לורנצו. לאחר מכן הם מנצחים במשחק שלהם. לאחר המשחק בקה מזכירה לאמא שלה לבוא לארוחת הערב של אמהות ובנות בבית ספר. וונדי בתור לורנצו הולכת למסיבה ביחד עם החברה מהקבוצה ובמסיבה היא רואה את לורנצו האמיתי. לאחר מכן היא עוזבת. מאוחר יותר בקה וטיפאני רבות בארוחת הערב כי וונדי לא הגיעה. כאשר וונדי מגיעה ושואלת מה קרה בקה אומרת לה שהיא דפוקה.
במהלך האימון "לורנצו" ובקה מדברים על וונדי ועל זה שבקה צריכה לסלוח לה ושהיא עובדת מאוד קשה. בבית בקה מתנצלת בפני וונדי על שלפעמים היא פוגעת באמא שלה. למחרת במשחק וונדי בתור לורנצו רואה את לורנצו האמיתי והיא אומרת לכולם שהיא התחזתה ללורנצו. בסוף המשחק הקבוצה מנצחת בהפרש של נקודה אחת.
שחקנים

מיסי פייל - וונדי הנדלר
אמילי אוסמנט - בקה
אלון גולד - טוני
בראון קורטני - לורי
דן קורטז - לורנצו נצו
קייסי סקרבו - טיפאני
יוג'ין אוסמנט - מרטי
קריסטן וילסון - דידי
דילן ספרייברי - סם הנדלר
איסור ריבית בדת

איסור ריבית בדת הוא איסור הקיים בדתות שונות על מתן או קבלת תמורה על הלוואה, במקרים מסוימים או באופן גורף.
ביהדות זהו איסור הלכתי מדאורייתא, למעט באופן שהלווה או המלווה אינם יהודים, או במקרה של היתר עסקה, שהופך לפי המצדדים בו את הריבית לרווח. גם באסלאם ובדת ההינדואיזם נאסרה הריבית. בנצרות נאסר הדבר במפורש, והעוסקים בעסקאות שכאלו נחשבים לפחותי-עם ולקיחת הריבית נחשבה כשפלות מוסרית.
איסור הריבית ביהדות

איסור ריבית על פי ההלכה היהודית מתייחס הן לקבלת ריבית והן לנתינתה, בין יהודים. ריבית נקראת בתורה "נֶשֶׁך" או "מרבית", והתורה מזהירה מפניה בכמה מקומות:
"וְכִי יָמוּךְ אָחִיךָ וּמָטָה יָדוֹ עִמָּךְ וְהֶחֱזַקְתָּ בּוֹ, גֵּר וְתוֹשָׁב וָחַי עִמָּךְ. אַל תִּקַּח מֵאִתּוֹ נֶשֶׁךְ וְתַרְבִּית, וְיָרֵאתָ מֵאֱ-לֹהֶיךָ; וְחֵי אָחִיךָ עִמָּךְ. אֶת-כַּסְפְּךָ לֹא-תִתֵּן לוֹ בְּנֶשֶׁךְ; וּבְמַרְבִּית לֹא-תִתֵּן אָכְלֶךָ"
"לֹא תַשִּׁיךְ לְאָחִיךָ נֶשֶׁךְ כֶּסֶף, נֶשֶׁךְ אֹכֶל, נֶשֶׁךְ כָּל דָּבָר אֲשֶׁר יִשָּׁךְ; לַנָּכְרִי תַשִּׁיךְ וּלְאָחִיךָ לֹא תַשִּׁיךְ, לְמַעַן יְבָרֶכְךָ ה' אֱ-לֹהֶיךָ בְּכֹל מִשְׁלַח יָדֶךָ עַל הָאָרֶץ אֲשֶׁר אַתָּה בָא שָׁמָּה לְרִשְׁתָּהּ"
הלוואה בריבית אסורה על פי היהדות גם למלווה וגם ללווה. המלווה עובר על שישה לאווים; חמישה המוזכרים כאן וכן על איסור "וְלִפְנֵי עִוֵּר, לֹא תִתֵּן מִכְשֹׁל". הלווה עובר על שני לאווים בלבד: א). "לֹא תַשִּׁיךְ לְאָחִיךָ" ב). "וְלִפְנֵי עִוֵּר, לֹא תִתֵּן מִכְשֹׁל". הערב, העדים והסופר שכותב את שטר ההלוואה עוברים על "לֹא תְשִׂימוּן עָלָיו נֶשֶׁךְ". הסרסור וכל מי שמסייע בכל צורה שהיא ללווה או למלווה עוברים על "וְלִפְנֵי עִוֵּר, לֹא תִתֵּן מִכְשֹׁל".
לנכרי אין איסור ריבית על פי התורה, ומותר ליהודי להלוות בריבית לנכרי. יש סוברים שקיימת מצווה להלוות לנכרים בריבית. בארצות הנצרות והאסלאם מקצוע ההלוואה בריבית זוהה עם היהודים, בשל האיסור הגורף של דתות אלו על עיסוק במקצוע זה. הזיהוי של היהודים עם ההלוואה בריבית הוליד סטריאוטיפ אנטישמי של היהודים כחמדנים וקמצנים. כך למשל המחזה 'הסוחר מוונציה' של שייקספיר עוסק ביחסים עסקיים בין סוחר איטלקי לבין יהודי המתפרנס מהלוואה בריבית בשם שיילוק. היהודי מוצג במחזה כקמצן ותככן הדורש את ליטרת הבשר של הסוחר אם יאחר בתשלום חובו.
היתר עסקה הוא קונסטרוקציה הלכתית המאפשרת מתן הלוואה בריבית במסגרת ההלכה היהודית במקרים של הלוואה בעלת אופי עסקי. ההיתר מתייחס לריבית כהסכם חלוקת רווחים של שותפים. לפי פוסקים רבים, אסור להשתמש בהיתר זה למטרות צרכניות.
איסור הריבית באסלאם

הריבית נקראת בערבית ריבא (ربا), ואסורה על פי חוקי דת האסלאם. קיימות דעות שונות ביחס לפרשנות הדתית של איסור ה"ריבא". הפרשנות המקובלת בבנקאות האסלאמית המודרנית היא שכל סוג של ריבית נחשב כריבא.
הגישה הפשטנית היא שרק כאשר ערך החזר ההלוואה עודף על ערך ההלוואה, הדבר נחשב לריבא. כאשר החלו לייצר מטבעות ממתכות זולות, המשפטנים המוסלמים סברו שהחזר חוב בסכום גבוה מההלוואה לא נחשב לריבא, משום שהם התמקדו בערך האמיתי של הכסף (הנקבע על ידי המשקל בלבד), ולא בערכו המספרי. לדוגמה: אפשר היה לשלם תמורת הלוואה של 1000 דינר - 1050 דינר, באם משקלם המצטבר זהה (מטבעות שונים מאותה תוצרת לא היו במשקל זהה).
עם זאת, שערי הריבית המודרניים (שעוסקים בערך המספרי בלבד ולא במשקל) אסורים לפי כל הדעות באסלאם.
בשנת 1983, לאחר המהפכה האיראנית, חוקק באיראן חוק בנקאות ללא ריבית (בפרסית: ﻗﺎﻧﻮﻥ ﻋﻤﻠﻴﺎﺕ ﺑﺎﻧﮑﻲ ﺑﺪﻭﻥ ﺭﺑﺎ (ﺑﻬﺮﻩ)), שבהתאם לחוקי השריעה אוסר על הבנקים באיראן לגבות ריבית, אבל מתיר להם לשלם ריבית על פיקדונות.
איסור הריבית בנצרות

הנצרות למדה מן התנ"ך כי איסור לקיחת ריבית הוא איסור כוללני ללא אפשרות להיתר עסקה, וחל על כל הלוואה, כולל הלוואות מסחריות. אשר על כן, לקיחת ריבית נחשבה כשפלות מוסרית.
בספרו של דנטה הקומדיה האלוהית, החוטאים בהלוואה בריבית מוצאים את עצמם במעגל השביעי בגיהנום ונמצאים במדבר חול רותח שעליו יורד גשם של אש.[דרוש מקור]
על פי הנצרות, התנ"ך אוסר את הריבית רק על המלווה ולא על הלווה.
איסור הריבית בהינדואיזם

על פי דת ההינדואיזם אסורה לקיחת ריבית בכל אופן.[דרוש מקור]
ראו גם

סאה בסאה
היתר עסקה
בנקאות אסלאמית
גמ"ח הלוואות
כלכלה נטולת ריבית
הערות שוליים

↑  ספר ויקרא, פרק י"ט, פסוק י"ד.
↑  ספר דברים, פרק כ"ג, פסוק כ'.
↑  משנה תורה לרמב"ם, ספר משפטים, הלכות מלווה ולווה, פרק ד', הלכה ב'.
↑  ספר המצוות, עשה קצ"ח.
↑  Zubair Iqbal, Abbas Mirakhor, Islamic Banking, p.9
↑  נוסח החוק (בפרסית)
↑  אבי נוב, פרשת שבוע: אלוהים מרשה להלוות בריבית?, באתר ynet, 9 בספטמבר 2011
| --- | --- |
בקרת זהויות :  NLI: 987007529643705171  GND: 4165588-6  HDS: 017472  LCCN: sh85141574  NKC: ph273336
אלעזר הכהן מפולטוסק

| --- | --- |
אין תמונה חופשית
 לידה:  אוגוסט 1791 א' באב תקנ"א ורשה, האיחוד הפולני-ליטאי
 פטירה:  13 בנובמבר 1881 (בגיל 90) כ"א בחשוון תרמ"ב סוכטשוב, האימפריה הרוסית
 כינוי:  רבי אלעזר פולטוסקר
 מדינה:  האיחוד הפולני-ליטאי, דוכסות ורשה, פולין הקונגרסאית, האימפריה הרוסית
 מקום מגורים:  ורשה, פולטוסק, מאקוב מזובייצקי, פלוצק, סוכטשוב
 מקום פעילות:  פולין
 השתייכות:  חסידות פשיסחה
 תחומי עיסוק:  קבלנות, רבנות
 רבותיו:  רבי יעקב לורברבוים, רבי שמחה בונים מפשיסחה, רבי מנחם מנדל מקוצק, רבי יצחק מאיר אלתר, רבי אברהם לנדא
 חיבוריו:  "חידושי מהרא"ך", "זיכרון נפלאות", "אבות דר' אלעזר"
 בת זוג:  בריינדל בת רבי יעקב לורברבוים
 אב:  זאב וולף הכהן
 אם:  שרה רחל
 צאצאים:  ראו להלן
 
רבי אלעזר הכהן מפולטוסק (א' באב ה'תקנ"א, אוגוסט 1791 – כ"א בחשוון ה'תרמ"ב, 13 בנובמבר 1881) היה פוסק הלכה ומנהיג דתי מפורסם בפולין, ומראשי תנועת החסידות בה. רבן של פולטוסק, מאקוב מזובייצקי, פלוצק, וסוכטשוב. חתנו של רבי יעקב לורברבוים, ומחבר "ליקוטי מהרא"ך".
ביוגרפיה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש להביא גם שנים כלליות בסמוך לשנים עבריות.
נולד בוורשה לזאב וולף הכהן (לייפציגר) – קבלן ובנקאי אמיד שהיה מקורב למגיד מקוז'ניץ, מראשי יהדות ורשה, ולשרה רחל. בצעירותו למד אצל רבי זאב וולף מלאסק, ובגיל 14 נשא את בתו בריינדל בתו של רבי יעקב לורברבוים מליסא. אחרי נישואיו התגורר כשנתיים בליסא, שם הוסמך להוראה על ידי חותנו ורבי עקיבא איגר, ובשנת תקס"ז שב להתגורר בוורשה.
בוורשה התקרב לרבי שמחה בונים מפשיסחה שהיה לרבו המובהק. אחריו נסע לתלמידו רבי מנחם מנדל מקוצק ולרבי יצחק מאיר אלתר מגור. רבי אלעזר היה מראשי החסידים בפשיסחה וממשיכיה, ונחשב לבעל סמכות רבה, הן כרב ופוסק, והן כמנהיג חסידי. אחרי פטירתו של רבי יצחק מאיר, השפיע על ידידו רבי אברהם לנדא מטשכנוב לכהן כאדמו"ר ונסע אליו כחסיד. אף שנמנה עם חסידי פשיסחה וקוצק נסע גם לרבי אברהם יהושע השיל מאפטא ולרבי ישראל מרוז'ין.
בתחילה נמנע רבי אלעזר מלכהן ברבנות (כנראה בעקבות חמיו שהתפטר מרבנותו); באמצעות ההון שירש מאביו עסק במסחר, עד שהפסיד את כל כספו במכרז לבניית מצודת ורשה (פו'), לאחר שפקיד ממשלתי הבטיח לספק איכרים משוחררים ככוח עבודה זול, אך לא עמד בהבטחתו.
רבי אלעזר פנה לחפש משרת רבנות (בשנת תקצ"ט אף הוצע כמועמד לרבנות ורשה), ובשנת ה'תר"ד, נבחר רבי אלעזר לכהונתו הראשונה ברבנות פולטוסק, ממנה עבר למאקוב מזובייצקי אחרי פטירת רבה – רבי שרגא פייבל מגריצא בשנת תר"ט. במאקוב סבל ממחלוקת עם חסידי וורקא, ובסביבות שנת תרי"ב עבר לסוכטשוב. בשנת תרט"ו נבחר לרבה של פלוצק בעידודו של רבי מנחם מנדל מקוצק.
בפלוצק נקלע לסכסוך קשה עם חלק מחברי הקהילה שנטו למודרנה ולהשכלה. לאחר ניסיון פשרה כושל שיזמו רבי יחיאל מאיר מגוסטינין ורבי נתן פוזנר מנובידבור, הוא עזב את העיר בשנת תרכ"א, בניגוד לדעתם של רבי יצחק מאיר מגור ורבי דב בריש מייזלס. ושב לפולטוסק אחרי שממלא מקומו רבי ישראל יהושע טרונק עזב את העיר. מפולטוסק היגר שוב כעבור כמה שנים לסוכטשוב ובה נפטרה אשתו בה' באייר תרל"א.
נפטר בשבת פרשת וירא, כ"א בחשוון תרמ"ב. בהלווייתו הספידוהו רבי ישראל יהושע מקוטנא ורבי חיים אלעזר וקס. כממלא מקומו ברבנות סוכטשוב נבחר רבי אברהם בורנשטיין.
פעילות ציבורית

רבי אלעזר היה מעורב בחיים הציבוריים של יהדות פולין, ונטל חלק בעסקנויות שונות למען הכלל, בדומה לאביו שהיה מראשי קהילת ורשה, הודות לשליטתו בפולנית, גרמנית ורוסית.
בפולמוס אתרוגי קורפו, לא הסכים רבי אלעזר להצטרף לדעתם של האוסרים – לבקשת רבי חיים אלעזר וקס. בין השאר עקב מנהגם של רבים מצדיקי תנועת החסידות לברך עליהם.
בשנת תרל"ח ניסה לשדל את רבי ברוך יצחק ליפשיץ, בנו של רבי ישראל ליפשיץ לשבור את לוח הדפוס בחיבורו של אביו "תפארת ישראל" שכלל את "דרוש אור החיים" שבו הכיר בידיעות על גילוי שכבות קדומות לתקופת בריאת העולם המסורתית, והסביר זאת בכך שהעולם נברא וחרב פעמים אחדות לפני בריאתו במצבו הנוכחי. רבי אלעזר ראה בדעות אלו כפירה וביקש מר' ברוך יצחק להציל את כבודו של אביו בכך שיכיר בטעותו ויפסיק להדפיס דברים אלו במהדורות הרבות של ספרו. הרב ליפשיץ סירב לבקשה.
משפחתו

אחיו משה (היה צעיר מרבי אלעזר בכ-30 שנה) – מראשי המשכילים בוורשה וממייסדי בית הכנסת טלומצקה (1892–1820).
בתו חיה ינטל – נישאה לרבי דוד דב מייזלש, רבה של לאסק ומחבר "חידושי הרד"ד", אחרי פטירתה נשא את אחותה שיינדל.
נכדו רבי מאיר ורשביאק – רבו של פרבר מונקאטוב שבוורשה.
נכדו רבי יוסף פצנובסקי.
נינו רבי צבי הירש מייזליש.
בנו רבי צבי הירש הכהן – רבה של זגירז' (תקפ"ח – תרנ"ח).
חתנו רבי שלמה יהודה לייב הכהן, רבה של זגירז'.
בנו רבי יהושע הכהן.
בנו רבי אברהם – מו"צ בוורשה.
בנו רבי יחיאל מיכל – רבה של זקרוצ'ים.
בנו רבי משה – מחסידי איזביצה.
בנו רבי זאב וולף.